Document ID: 32002R2362

Komission asetus (EY) N:o 2362/2002,
annettu 27 päivänä joulukuuta 2002,
tariffikiintiön avaamisesta vuodeksi 2003 tiettyjen Turkista peräisin olevien tavaroiden tuonnille Euroopan yhteisöön
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93(1), sellaisena kuin se on viimeksi muutettuna asetuksella (EY) N:o 2580/2000(2), ja erityisesti sen 7 artiklan 2 kohdan,
ottaa huomioon tiettyihin jalostettuihin maataloustuotteisiin sovellettavasta järjestelmästä 29 päivänä huhtikuuta 1997 tehdyn EY-Turkki-assosiaationeuvoston päätöksen N:o 1/97(3) ja erityisesti sen 1 artiklan,
sekä katsoo seuraavaa:
(1) EY-Turkki-assosiaationeuvoston tekemässä päätöksessä N:o 1/97 vahvistetaan kaupan kehityksen edistämiseksi tulliliiton tavoitteiden mukaisesti vuosittainen arvokiintiö, joka koskee tiettyjä Turkista yhteisöön tuotavia makaronivalmisteita. Kyseinen kiintiö olisi avattava vuodeksi 2003, ja tähän tarffikiintiöön lukemisen olisi edellytettävä A.TR.-tavaratodistuksen esittämistä EY-Turkki-assosiaationeuvoston tekemän päätöksen N:o 1/95 soveltamista koskevista yksityiskohtaisista säännöistä tehdyn päätöksen N:o 1/96 muuttamisesta 28 päivänä maaliskuuta 2001 tehdyn Euroopan yhteisön ja Turkin tulliyhteistyökomitean päätöksen N:o 1/2001(4) mukaisesti.
(2) Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetussa komission asetuksessa (ETY) N:o 2454/93(5), sellaisena kuin se on viimeksi muutettuna asetuksella (EY) N:o 444/2002(6), vahvistetaan tariffikiintiöiden hallinnointia koskevat säännöt. On aiheellista huolehtia siitä, että tällä asetuksella avattua tariffikiintiötä hallinnoidaan kyseisten sääntöjen mukaisesti.
(3) Tässä asetuksessa säädetyt toimenpiteet ovat perustamissopimuksen liitteeseen I kuulumattomien valmistettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Avataan liitteessä esitetty yhteisön tariffikiintiö kyseisessä liitteessä mainituille Turkista peräisin oleville tavaroille 1 päivästä tammikuuta 31 päivään joulukuuta 2003.
Tähän tariffikiintiöön lukeminen edellyttää A.TR.-tavaratodistuksen esittämistä Euroopan yhteisön ja Turkin tulliyhteistyökomitean päätöksen N:o 1/2001 mukaisesti.
2 artikla
Edellä 1 artiklassa tarkoitettua yhteisötariffikiintiötä hallinnoidaan asetuksen (ETY) N:o 2454/93 308 a, 308 b ja 308 c artiklan mukaisesti.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisön virallisessa lehdessä.
Sitä sovelletaan 1 päivästä tammikuuta 2003.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä joulukuuta 2002.

Labels: 3
17
18